Josefskleed - 'n Stryd om te oorleef
Op 11 Februarie 2014 woon Wynand en Frances du Toit die 25ste herdenkingsvieringe van die ondertekening
van die Brazzaville Protokol by. President Denis Sassou N'Guesso van die Republiek van die
Kongo hang die Nasionale Meriete Order van die Kongo om Wynand se nek.
Wat hy daar beleef en besef, laat die laaste stukke van die legkaart in plek val, dertig jaar na sy gevangeneming
in Cabinda, Angola.
Lees hier in sy eie woorde van sy stryd om te oorleef, om weer 'n plek in die samelewing in te neem. Hoe
hy en talle ander veteraan-soldate misbruik, misken, en verstoot is. Vergete slagoffers van die destydse
Kodesa-samesprekings, lewe baie oud-soldate in gebrek en armoede, hul onvermoë om in die nuwe
Suid-Afrika aan te pas 'n bewys van die ou regering se kille hantering van die eens magtigste weermag
Die politieke poppe-meesters trek op 10 Mei 1994 die Josefskleed oor die donker put waarin sy eens getroue soldate en landsburgers
steeds verkeer. Die politieke en militêre vuilspel gerieflik verswyg in die gemak van hul aftree-pakette.
Dit bly 'n ope vraag: was dit nie juis diegene wat bereid was om die grense van lojaliteite oor te steek wat die werklike helde was en die
land van 'n bloedige burgeroorlog gered het nie?
Judasbok - Verraad ter wille van Oorlewing
Judasbok beloof om die leser op 'n ongelooflik intense erÂ-varing te neem deur te kyk na wat agter die skerms gebeur het en wat aanleiding daartoe gegee het dat Wynand du Toit 'n huishoudelike naam in Suid-Afrika geword het.
Lees in sy eie woorde die gebeure van daardie nag en die diepgaande nagmerrie van sy gevangeneskap, die sameswerings en die uiteinÂ-delike afleiding dat die hele operasie slegs 'n openingÂ-skuif was wat uiteindelik die Suid-Afrikaanse volk moes mislei tot oorgawe in Angola en die onafhanklikheid van Namibië.